Dan Roodt – Is Dit Net Ek Of Is Als Tos? | Watkykjy
In Is Dit Net Ek Of Is Alles Tos? deur griffin en Chopper Charlie October 8, 2019 Rek jou bek
Dan Roodt is een van daai Afrikaners wat deur gebroke akademiese redenering 'n naam probeer maak as beskermer van die Afrikaanse taal en kultuur. 'n Rol wat hy heeltemal vir homself toegeëien het, dalk een Kersfees toe sy Kerskous besonder skraal was.
Want, en hiervan is ek seker, ou Dan het liefde nodig. Sommer baie.
Op sy kwasi-intellektuele website, PRAAG, het dowwe Dan dit oor 'n hele spul "taboe" vraagstukke. Een van die artikels vra byvoorbeeld of "Suid-Afrika ooit weer 'n Afrikanerstaat kan word". Nou enigiemand met 'n greintjie verstand sal hierdie onmiddelik herken as 'n tos vraag en nie 'n taboe-vraag nie. Tos vraag. Dan. Tos vraag.
Sy oplossing is egter die clincher. Dan het sulke kleurvolle oplossings, soos om al die Tswanas in Suid-Afrika na Botswana toe te sluif, sodat daar meer plek is. In ruil betaal ons die Tswanas so paar sent om te waai. Bwhaaaa-hahahaha… om weer die land oor te neem – ten koste van die "swartes". Jy weet, hulle is bietjie meer as ons en was eerste hier en die land behoort aan hulle en so aan. Klein struikelblokkies, maar hy sien wel lig aan die einde van die tonnel.
Ons eie Boere-filosoof gaan dan sover – kry gou asem terug na lagbui – om Antarktika as nuwe tuisland te oorweeg, maar keur dit dan weer af: Eerstens oor die wêreld ooreengekom het om dit as navorsingstasie te deel. Tweedens omdat dit snerpend koud en nogal onleefbaar is. Wham! Hoe's dit vir 'n argument?
Bly seker Afrikaners (rock spiders) regtig onder klippe? Wat de fok maak mens met sulke mense?
Wel, dis maklik. jy vra hulle om Antarktika toe te trek en jy betaal hulle 'n paar sente. Daar is mos donners baie plek. Net soos in Botswana.